﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Rugaciune de dimineata scrisa de Parintele Arsenie Boca Doamne Iisuse Hristoase, ajuta-ma ca astazi toata ziua sa ma lepad de mine insumi, ca cine stie din ce nimicuri mare vrajba am sa fac si astfel, tinand la mine, sa Te pierd pe Tine Doamne Iisuse Hristoase, ajuta-mi ca rugaciunea Preasfantului Tau nume sa-mi lucreze in minte mai mult decat fulgerul pe cer, ca nici umbra gandurilor rele sa nu ma intunece, caci iata pacatuiesc in tot ceasul Doamne, Cela ce vii in taina intre oameni, ai mila de noi, ca umblam impiedicandu-ne prin intuneric Patimile au pus tina pe ochii mintii, uitarea s-a intarit in noi ca un zid, impietrind in noi inimile noastre si toate impreuna au facut temnita in care Te tinem bolnav, flamand si fara haina, asa risipind in desert zilele noastre, umbriti si dosaditi pana la pamant Doamne, Cel ce vii intre oameni in taina, ai mila de noi si pune foc temnitei, aprinde dragostea in inimile noastre, arde spinii patimilor noastre si fa lumina sufletelor noastre Doamne, Cela ce vii in taina intre oameni, ai mila de noi, vino si Te salasluieste intru noi, impreuna cu Tatal si cu Duhul Tau cel Sfant Caci Duhul Sfant se roaga pentru noi cu suspine negraite, cand graiul si mintea raman neputincioase Doamne, Cel ce vii in taina, ai mila de noi, caci nu ne dam seama cat suntem de nedesavarsiti si cat esti de aproape de sufletele noastre si cat ne departam noi prin pacatele noastre Ci lumineaza lumina Ta peste noi, ca sa vedem lumina prin ochii Tai, sa traim in veci prin viata Ta Lumina si Bucuria noastra, slava Tie! Amin U AACCAATTISITSTUULLSSFÂF Sâmbă Miercuri 15 IUNIE: Vineri 17 IUNIE: Sâmbătă 18 IUNIE: MOSII DE VARA Duminică 19 IUNIE: POGORÂREA SFÂNTULUI DUH SFÂNTA TREIME –oorara66 3 300PPMM UUTTRREENNIEȘII SF ÂNTALL ISTFUÂRNGTHAITER- oIra8 30 AM 71P8re7o8t 4P a4r4o5h3M–afrixiu;s9D1a7n5ie9l2D2u5m7i1t r–e smcoub i l M Î pe c EVANGHELIA DIN DUMINICA A SAPTEA DUPA PASTI n vremea aceea Iisus, ridicându-Şi ochii către cer, a zis: Părinte, a venit ceasul! Preaslăveşte pe Fiul Tău, ca şi Fiul să Te preaslăvească, precum I- ai dat stăpânire peste tot trupul, ca să dea viaţă veşnică tuturor acelora pe care Tu i-ai dat Lui Şi aceasta este viaţa veşnică: Să Te cunoască pe Tine, singurul Dumnezeu adevărat, şi pe Iisus Hristos, pe Care L-ai trimis Eu Te- am preaslăvit pe Tine pe pământ; lucrul pe care Mi l-ai dat să-l fac l-am săvârşit Şi acum, preaslăveşte-Mă Tu, Părinte, la Tine Însuţi, cu slava pe care am avut-o la Tine mai înainte de a fi lumea Arătat-am numele Tău oamenilor pe care Mi-ai dat Mie din lume Ai Tăi erau şi Mie Mi i-ai dat şi cuvântul Tău l-au păzit Acum au cunoscut că toate câte Mi-ai dat sunt de la Tine, căci cuvintele pe care Mi le-ai dat, Eu le-am dat lor, iar ei le-au primit şi au cunoscut cu adevărat că de la Tine am ieşit şi au crezut că Tu M-ai trimis Eu pentru aceştia Mă rog; nu pentru lume Mă rog, ci pentru cei pe care Mi i-ai dat, că ei sunt ai Tăi Şi toate ale Mele sunt ale Tale şi ale Tale sunt ale Mele şi M-am preaslăvit întru ei Şi Eu nu mai sunt în lume, iar ei în lume sunt şi Eu vin la Tine, Părinte Sfinte, păzeşte-i în numele Tău pe cei pe care Mi i-ai dat, ca să fie una precum suntem Noi Când eram cu ei în lume, Eu îi păzeam în numele Tău pe cei pe care Mi i-ai dat; şi i-am păzit şi n-a pierit nici unul dintre ei, decât numai fiul pierzării, ca să se împlinească Scriptura Iar acum vin la Tine şi pe acestea le grăiesc în lume, pentru ca bucuria Mea să o aibă deplină în ei (IOAN 17, 1 - 13) Leacul folosit de a nu ne supara de greselile si neputintele noastre Daca vei cadea vreodata in vreo greseala iertata, in lucru, ori in cuvant, daca te vei tulbura de vreun lucru petrecut tie, vei face vreo prigoana, pornire de nerabdare, iscodire, banuiala, ori vei cadea in trandavie, nu trebuie sa te tulburi, nici sa te deznadajduiesti ori intristezi, gandind la ceea ce ai facut, ca nu mai poti iesi din astfel de neputinte si ca imperfectiunile tale sunt cauza acestora Uneori, te tulburi la gandul ca nu umbli in adevar in Duhul si in calea Domnului Atunci iti incarci sufletul cu mii de spaime Ce urmeaza de aici? Te rusinezi a sta inaintea lui Dumnezeu, a indrazni, ca si cum n-ai fi pazit credinta ce esti dator a o tine si-ti pierzi timpul cugetand la aceste lucruri Atunci examinezi: cat ai stat in fiecare greseala, daca ai cedat, daca le-ai voit ori nu, de ai lepadat acel gand si cele asemenea lor Si cu cat gandesti, atat te intristezi mai mult In aceeasi masura dezgustul, supararea si necazul de a te marturisi Iar cand mergi la marturisire te marturisesti cu o frica impovaratoare si dupa ce vei petrece multa vreme cu marturisirea, tot nu poti avea pace in suflet, caci ti se pare a nu le fi spus pe toate Astfel traiesti o viata amara si nelinistita, cu putin rod si-ti pierzi vremea Aceasta ia nastere ca sa nu stim molesirea noastra din fire si sa nu cunoastem felul in care trebuie sa ne tocmim cu Dumnezeu Adica, mai bine sa folosim o smerita pocainta si intoarcere la Dumnezeu, cand s-ar intampla sa cadem intr-unul din pacatele zise iertate, iar nu de moarte, decat sa luam o amaraciune si tulburare din cauza lor Am zis, pacate iertate, caci mai obisnuit in ele cade sufletul ce traieste dupa felul descris aici, intelegand numai pe cei cu viata duhovniceasca, doritori de progres si-s fara pacate de moarte Celor ce traiesc in mod ticalos, cu pacate de moarte, vatamand cate putin pe Dumnezeu, trebuie sa le dau alta invatatura Lor nu le merge leacul amintit Ei trebuie sa se supere si sa planga cu durere, totdeauna sa faca mari sfortari de a-si cerceta constiinta lor si a se marturisi pentru a nu pierde, din cauza si lenea lor, datoria si mantuirea necesara Deci, ca sa vorbim de linistea si pacea ce trebuie s-o aiba totdeauna slujitorul si robul lui Dumnezeu, adaugam: Aceasta intoarcere si pocainta sa fie toata asezata in nadejdea catre Dumnezeu, bineinteles nu numai pentru greselile usoare si zilnice, ci si pentru cele mari si mai grele din cele obisnuite, in care cateodata cade si servul lui Dumnezeu, dupa slobozire, din cauza celor facute nu numai din moliciune si neputinte ci uneori si din rea vointa Zdrobirea ce tulbura mintea celui duhovnicesc, nu aduce vreodata desavarsire in suflet daca nu se va uni cu nadejdea in mila lui Dumnezeu Ea e necesara intai celor ce doresc a iesi din ticalosiile lor, ci si a dobandi o inalta treapta de virtuti, mare dragoste si unire cu Dumnezeu, pe care multi barbati duhovnicesti nevoind sa o inteleaga stau totdeauna cu o inima si cu o minte mai deznadajduita si nu vor sa inainteze ori sa primeasca mai mari daruri de la Dumnezeu, ce le sunt gatite din zi in zi De multe ori traiesc o viata nemernica, nefolositoare si vrednica de plans Ei nu vor sa urmeze decat inchipuirile lor Nu vor sa imbogateasca adevarata si mantuitoarea invatatura, ce ii indrepteaza in calea imparateasca a bunelor virtuti crestine si la pacea lasata noua de Hristos, cand zice: ”Pace las voua; Pacea mea dau voua" (Ioan 14, 26) Apoi acestia sunt datori totdeauna, in vreo suparare din cauza unor indoieli ce urmeaza stiintei lor, sa asculte de parintele duhovnicesc ori de altcineva destul de in stare a da asemenea sfaturi Aici sa se consacre si sa se odihneasca deplin Sfantul Nicodim Aghioritul Despre a avea dreptate Unul din păcatele care ne macină sufletul și relația cu cei din jur este mândria Și acest lucru se vede în lucrurile mărunte, de zi cu zi Deseori, în discuții, ținem să avem dreptate în ceea ce spunem, să dovedim că suntem deștepți, înțelepți, cunoscători Ne contrazicem până în pânzele albe și, de multe ori, sar scântei Ne rănim cu vorbe, ne supărăm și astfel ne transformăm viața într-o permanentă luptă – Trebuie făcută o precizare, părinte Eu cred că, de fapt, contrazicerile în esență sunt bune, atâta timp cât duc la un numitor comun, la identificarea adevărului Nu-i așa? – Aflarea adevărului? Crezi că te contrazici cu cineva pentru că tu deții adevărul sau dorești să-ți convingi interlocutorul de adevărul tău? Pentru că, în realitate, vorbim de două lucruri diferite – De regulă, insist cu punctul meu de vedere doar atunci când știu sau cred că am dreptate Cu argumente, evident – Și, spune-mi tu mie, cine îți cuantifică dreptatea? De unde știi că dreptatea este la tine? Cine îți acreditează, întărește ori confirmă această dreptate? – Nimeni, este doar părerea mea despre ceva ce consider evident – Și cum se termină astfel de discuții? Îți convingi interlocutorul despre adevărul tău? Plecă acesta luminat după o discuție cu tine? Sunteți mai fericiți, mai recunoscători, mai iubitori unul față de altul? – Trebuie să recunosc că, de cele mai multe ori, nu Dar, în timpul discuției, nu realizez acest lucru Sunt prins de subiect și de moment, iar faptul că nu reușesc să conving, trece în plan secundar Dar am satisfacția faptului că reușesc să-mi impun punctul de vedere, nu conștientizez eșecul demersului meu – Păi, și dacă nu reușești să convingi, de ce insiști? – Probabil nu realizez că efortul meu nu duce la nici un rezultat sau, nu știu, poate pentru că mă simt bine în propria-mi stare de superioritate – Ușor-ușor ajungi să te cunoști, dar văd că la tine procesul de autocunoaștere durează mult prea mult Bați pasul pe loc de multă vreme – Cu ce greșesc, părinte? – Cu mai multe În primul rând, încă nu ai capacitatea de a ține discursuri altor persoane ori de a da lecții Ca să luminezi, trebuie să fii tu însuți lumină, ceea ce nu este cazul Pe de altă parte, discuțiile purtate cu alții, din ce mi-ai povestit, escaladează de multe ori sau duc la stări tensionale – Nu orice discuție, am încercat eu să mai îndulcesc puțin situația, dar se mai întâmplă să ne enervăm, mai ales când țin morțiș să demonstrez că am dreptate – Și dacă tot nu convingi, la ce insiști? – Încă nu am ajuns la întrebarea asta, ca să am un răspuns – Ai reușit, în schimb, să dai buna dispoziție pe așa-zisa dreptate Căci, îți spun eu, oricât de paradoxal ți s-ar părea sau nedrept, nu ai garanția că ceea ce spui este drept, nu-i așa? – Într-adevăr, nu am nici o garanție Și atunci? – Uite cum facem Pe viitor, renunță la discuțiile astea pătimașe, renunță la dreptatea ta Spune ce ai de zis o dată, cu calm, iar dacă vezi că ceea ce spui nu se prinde, nu mai insista Zâmbește și treci la altele Este păcat să dai starea de bine și de bună dispoziție pe o așa-zisă dreptate asupra căreia nu ai nici o certitudine că reprezintă vreo frântură de adevăr Și, chiar de-ar fi să ai dreptate, tot nu merită să alungi starea de bine, mai ales buna dispozitie din familie Căci, nu-i așa, cele mai multe discuții de acest gen, în contradictoriu, se petrec în familie Înțelegi foarte bine ce vreau să spun Și mai este ceva, foarte important: nu contează atât de mult ce spui, cât faptul cum o spui Ai grijă la limbaj, la tonalitate, la inflexiuni, la gestică, la tot, pentru că, până la urmă, toate aceste lucruri te definesc – Ține minte, cearta nu este războiul oamenilor, ci al duhurilor Nu contează cine are dreptate, scopul este doar dezbinarea Oamenii sunt buni receptori ai informațiilor primite dar, cu regret, cei mai mulți o amplifică și o dau înapoi – Ce este de făcut, părinte? – Un singur lucru ai de făcut: să te rogi pentru celălalt și toată starea de tensiune va înceta foarte curând – Văd că rezolvarea celor mai multe lucruri stă în rugăciune – Sfințenia se măsoară în cum îi accepți tu pe alții și nu din cum reușești să-i îndrepți pe alții, după cum crezi tu că e bine!